**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԸ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ԺՈՐԱ ԿԱՌԼԵՆԻ ՍՏԵՓԱՆՅԱՆԻՆ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ**

Սույն որոշման նախագիծը կազմվել է համաձայն «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետի՝ համայնքի բյուջեն համալրելու համար։ Նշված հողամասում առևտրի և սպասարկման գործունեություն իրականացնելու նպատակով անհրաժեշտ է կառուցապատման իրավունքով տրամադրել համայնքի սեփականություն հանդիսացող Աբովյան համայնքի Առինջ գյուղի Պ. Սևակ թաղամաս 5-րդ փողոց թիվ 6/10 հասցեում գտնվող 07-011-0640-0002 կադաստրային ծածկագրով բնակավայրերի նշանակության ընդհանուր օգտագործման հողամասը։
«Աբովյան համայնքի սեփականություն հանդիսացող հողամասը կառուցապատման իրավունքով Ժորա Կառլենի Ստեփանյանին տրամադրելու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։
«Աբովյան համայնքի սեփականություն հանդիսացող հողամասը կառուցապատման իրավունքով Ժորա Կառլենի Ստեփանյանին տրամադրելու մասին» որոշման նախագծի ընդունման կապակցությամբ Աբովյան համայնքի բյուջեի ծախսերում փոփոխություն չի առաջանում, իսկ եկամուտներն ավելանում են:

 **ՀԱՄԱՅՆՔԻ ՂԵԿԱՎԱՐ՝** **ԷԴՈՒԱՐԴ ԲԱԲԱՅԱՆ**